第3屆香港區議會選舉

2007年香港區議會選舉係香港特別行政區成立後嘅第三屆香港區議會選舉，響2007年11月18號舉行。呢次選舉將會重選香港十八區區議會一共405個議席。

背景 
自2003年選舉以嚟，香港嘅政治情勢起咗翻天覆地嘅變化。

首先行政長官董建華辭職，香港公務員出身嘅曾蔭權繼任特首。響2007年3月嘅特首選舉中曾蔭權嘅民望一直領先佢嘅泛民主派對手梁家傑。曾蔭權採用比董建華高明嘅公關手腕，一一處理政治危機。加上，香港經濟走出谷底，受自由行等影響，市民漸漸開始感到經濟轉好，怨氣漸漸得以化解。

民主派部份響2003年借七一效應當選嘅區議員中，部份政績唔係幾理想。2005年嘅政改方案失敗，雖然責任響政府身上，但係有人認為，泛民主派亦都需要負上一定程度嘅責任。

同時，選舉管理委員會喺重劃選區時，部份重新劃分嘅區議會選區正係對泛民主派佔有優勢嘅選區，有人覺得好似係刻意將佢哋嘅選區整散，或者合併選區搞到兩個泛民主派區議員「撞區」。

呢次區議會選舉嘅成敗，對2008年立法會選舉有十足嘅影響，所以各政黨都全力準備今次選舉，期望能夠增加議席。

除咗咁，建制派鑑於上屆大敗，四年嚟落重本加強地區工作，同時亦派出好多標榜「獨立」，但實際都有左派背景嘅候選人參選，呢批人嘅政綱當中，有唔少都話要「爭取2012雙普選」，希望以魚目混珠嘅手法令選民投票畀佢哋。

結果，建制派憑住紮實嘅地區工作，成功打咗一場漂亮嘅翻身仗。

2007年區議會選舉提名
近千人提名參加區議會選舉
2007年香港區議會選舉網頁
2007年香港區議會選舉提名政府公告

03
2007年選舉
香港2007年